CELEX: 62007CN0537
Language: hu
Date: 2007-12-03 00:00:00
Title: C-537/07. sz. ügy: A Juzgado de lo Social de Madrid (Spanyolország) által  2007. december 3-án benyújtott előzetes döntéshozatal iránti kérelem – Evangelina Gómez-Limón Sánchez-Camacho kontra Instituto Nacional de la Seguridad Social (INSS), Tesorería General de la Seguridad Social (TGSS), Alcampo SA

8.3.2008   
            
            
               HU
            
            
               Az Európai Unió Hivatalos Lapja
            
            
               C 64/16
            
         A Juzgado de lo Social de Madrid (Spanyolország) által 2007. december 3-án benyújtott előzetes döntéshozatal iránti kérelem – Evangelina Gómez-Limón Sánchez-Camacho kontra Instituto Nacional de la Seguridad Social (INSS), Tesorería General de la Seguridad Social (TGSS), Alcampo SA
   (C-537/07. sz. ügy)
   (2008/C 64/25)
   Az eljárás nyelve: spanyol
   A kérdést előterjesztő bíróság
   Juzgado de lo Social de Madrid
   Az alapeljárás felei
   
      Felperes: Evangelina Gómez-Limón Sánchez-Camacho
   
      Alperes: Instituto Nacional de la Seguridad Social (INSS), Tesorería General de la Seguridad Social (TGSS), Alcampo SA
   Az előzetes döntéshozatalra előterjesztett kérdések
   
               1)
            
            
               Figyelemmel a szülői szabadság engedélyezése tekintetében a nemek közötti egyenlőség előmozdítására irányuló intézkedés jellegére, a 96/34/EK irányelvben (1) rögzített minimális határokon belül a tagállamok által szabadon meghatározott végrehajtási módozatokban és terjedelemben – lehetséges-e, hogy a szülői szabadság időtartamának igénybe vétele, kiskorú gyermek felügyelete miatti munkaidő és -bércsökkentés esetén hatással legyen az e szülői szabadságot igénybe vevő férfi vagy női munkavállalónak a szerzés folyamatában lévő jogaira, és valamely állam közintézményével szemben hivatkozhatnak-e magánszemélyek a megszerzett vagy a szerzés folyamatában lévő jogok érinthetetlenségének elvére?
            
         
               2)
            
            
               Különösen, az ugyanezen irányelv második szakaszának 6. pontjában szereplő „megszerzett és a szerzés folyamatában lévő jogok” kifejezés csak a munkakörülményekkel kapcsolatos jogokat foglalja-e magában és csak a vállalkozóval létrehozott szerződéses munkaviszonyra vonatkozik-e, vagy éppen ellenkezőleg, a megszerzett vagy a szerzés folyamatában lévő társadalombiztosítási jogok megtartására is vonatkozik, és a „különböző rendszereken […] alapuló szociális biztonsági fedezetre való jogosultságok folytonosságának” az 1996/34/EK irányelv második szakaszának 8. pontja szerinti követelménye teljesítettnek tekinthető-e a hivatkozott és a nemzeti hatóságok által alkalmazott megoldás, és esetlegesen azon lehetőség által, hogy valamely tagállam hatóságaival szemben a társadalombiztosítási juttatások iránti jogosultságok folytonosságához való ezen jogra lehet hivatkozni, tekintve, hogy e jog feltétlen és kellően pontos?
            
         
               3)
            
            
               Összeegyeztethető-e a közösségi rendelkezésekkel egy olyan nemzeti rendelkezés, amely a szülői szabadság miatti munkaidő-csökkentés időtartama alatt a szabadságot megelőzően alkalmazandóhoz viszonyítva csökkenti a kifizetendő rokkantsági nyugdíjat, és a munkaidő és a munkabér csökkentésének arányában csökkenti a jövőbeni juttatások kifizetendő összegét és mértékének megállapítását?
            
         
               4)
            
            
               Feltételezve a nemzeti bíróságok azon kötelezettségét, hogy a nemzeti rendelkezéseket az irányelv fényében kell értelmezniük a célból, hogy a közösségi jogszabály célkitűzési a lehető legjobban teljesüljenek, ezt a követelményt a társadalombiztosítási jogosultságoknak a szülői szabadság igénybevételének időtartama alatti folytonosságára is alkalmazni kell-e, konkrétan abban az esetben, ha valaki részleges vagy a munkaidő csökkentésével járó szülői szabadságot vesz igénybe, mint a jelen esetben?
            
         
               5)
            
            
               A jelen ügy körülményeire tekintettel, a társadalombiztosítási juttatások mértéke megállapításának és kifizetésének csökkentése a szülői szabadság időtartama alatt minősíthető-e a férfiak és a nők közötti egyenlő bánásmód elvének a szociális biztonság területén történő fokozatos megvalósításáról szóló, 1979. december 19-i 79/7/EGK irányelv (2) által tiltott, és ugyanakkor a tagállamok közös hagyományai szerinti, a férfiak és nők közötti egyenlőség és megkülönböztetésmentesség követelményével ellentétes közvetlen vagy közvetett hátrányos megkülönböztetésnek, amennyiben a szóban forgó elv nem csak a munkafeltételekre, hanem a munkavállalók szociális védelmének köztevékenységére is vonatkozik?
            
         
      (1)  Az UNICE, a CEEP és az ESZSZ által a szülői szabadságról kötött keretmegállapodásról szóló, 1996. június 3-i 96/34/EK tanácsi irányelv (HL L 145., 4. o.; magyar nyelvű különkiadás 5. fejezet 2. kötet 285. o.).
   
      (2)  HL L 6., 24. o.; magyar nyelvű különkiadás 5. fejezet 1. kötet 215. o.